Philippe Coutinho

**Philippe Coutinho Correia** (Braziliano-Portugalisht [fiˈlipi kowˈtʃĩj̃u]; lindur më 12 qershor 1992) është një futbollist profesionist brazilian i cili luan si mesfushor sulmues ose anësor për klubin gjerman Bayern München, në huazim nga Barcelona, dhe kombëtaren braziliane.

Stili i lojës dhe aftësia e tij është krahasuar me lojtarin e kombëtares braziliane dhe legjendën Ronaldinho dhe gjithashtu me sulmuesin e Barcelonës dhe Argjentinës, Lionel Messi.

Ai bëri debutimin e tij me kombëtaren në vitin 2010 në moshën 18 vjeç, dhe që nga ajo kohë ka luajtur më shumë se 60 ndeshje.

## Karriera me klube
### Vasco da Gama
Coutinho filloi karrierën e tij futbollistike si pjesë e sistemit të të rinjëve të Vasco da Gama dhe u ble nga gjingandët italian të Interit në 2008, në moshën 16 vjeçare, për katër milion €. Ai qëndroi në huazim te Vasco da Gama deri në ditëlindjen e tij të 18, duke u bërë lojtar i skuadrës së parë pavarësisht moshës së tij të re.

### Internazionale
parapamje|djathtas|220px|Coutinho në stërvitje në tetor 2011
Kalimi i Coutinhos te Inter u bë i mundur në korrik 2010, pasi ai mbushi 18 vjeç; trajneri i ri i skuadrës Rafael Benítez dhe presidenti i klubit Massimo Moratti thanë se "Coutinho është e ardhmja e Interit".

Më 27 gusht 2010, ai bëri debutimin e tij zyrtar me fanellën e Interit si zëvëndësues në humbjen 2–0 kundër Atlético Madrid në Superkupën Europiane 2010. Pasi nuk luajti si titullar për disa kohë, ai u rikthye dhe u bë vendimtar për skuadrën pas fitores 3–2 kundër Bayern München në Gjermani, ku ai mori pjesë në golin e barazimit të përkohshëm të shënuar nga Wesley Sneijder; Inter në fund fitoi 3–2 dhe u kualifikua në çerek-finale falë rregullit të golit jashtë fushe. Më 8 maj 2011, Coutinho shënoi golin e parë me Interin me goditje dënimi në fitoren 3–1 kundër Fiorentinës në San Siro.

Coutinho regjistroi golin e tij të dytë me Interin në ndeshjen kundër Cagliarit të vlefshme për Serie A 2011–12, ku ai mposhti porterin kundërshtar me një gjuajtje nga jashtë zone. Pavarësisht kësaj, ai vazhdoi të aktivizohej pak në ndeshje dhe në janar u huazua në Spanjë te RCD Espanyol.

#### Huazimi te Espanyol
Më 30 janar 2012, Coutinho u bashkua me skuadrën spanjolle Espanyol deri në fund të sezonit 2011–12. Më 4 shkurt, ai bëri debutimin e tij për *Blanquiblaus* në barazimin 3–3 kundër Athletic Bilbao. Ai shënoi golin e parë me klubin në minutën e 9të të fitores 5–1 në shtëpi kundër Rayo Vallecanos më 11 mars. Ai shënoi golin e dytë të tij në minutën e 21të të të njëjtës ndeshje. Ai vazhdoi formën e tij të mirë pasi shënoi një gol kundër Racing Santander një gol tjetër të bukur me goditje dënimi kundër Málagës. Më 18 maj 2012, Coutinho u rikthye te Inter dhe pas mbërrijtes filloi stërvitjen në Qëndrën Sportive Angelo Moratti. Ai ishte në listën e 20 lojtarëve të thirrur për turin para sezonal në Indonezi.

#### Rikthimi te Inter
Pas rikthimit, Coutinho udhëtoi me skuadrën për turin para sezonal në Indonezi. Ai luajti në të dyja ndeshjet kundër Indonezia XI dhe kundër Indonezisë që përfunduan me fitoret 3–0 dhe 4–2 respektivisht. Coutinho shënoi dy gola në fitoren 4–2 kundër Indonezisë. Ai luajti ndeshjen e tij të parë zyrtare pas rikthimit në ndeshjen e raundit të tretë kundër Hajduk Split ku Inter fitoi me rezultatin 3–0 dhe Coutinho shënoi golin e tretë të ndeshjes. Më 26 gusht 2012, në ndeshjen e parë në ligë për sezonin 2012–13 kundër debutuesve të Pescarës, Coutinho shënoi golin e tretë të ndeshjes duke ndihmuar skuadrën që të fitonte ndeshjen 3–0. Ai shënoi golin e fundit me fanellën e Interit në ndeshjen e dytë të fazës së grupeve kundër Neftchi Baku në fitoren 1–3. Megjithatë, Coutinho nuk luajti rregullisht gjatë sezonit 2012–13 duke luajtur vetëm 10 ndeshje në ligë dhe vetëm 1 si titullar dhe kjo gjë solli largimin e tij nga klubi në merkaton dimërore.

### Liverpool
Më 26 janar 2013, Liverpool raportoi se kishte arritur një marrëveshje për 8.5 milion £ me Interin për blerjen e Coutinhos. Southampton gjithashtu kishte shprehur interes për Coutinhon, i cili kishte luajtur nën urdhërat e trajnerit Mauricio Pochettino te Espanyol, por Coutinho tha se ai preferonte kalimin te Liverpool. Më 30 janar 2013, Liverpool konfirmoi transferimin e Coutinhos i cili kishte firmosur një kontratë afatgjate, ai zjodhi fanellën me numrin 10.

#### Sezoni 2012–13
Ai bëri debutimin e tij me *të kuqtë* më 11 shkurt 2013, duke zëvëndësuar Stewart Downing në minutën e 78 në humbjen 2–0 kundër West Bromwich Albion në Anfield. Më pak se një javë, më 17 shkurt ai shënoi golin e parë me Liverpool në ndeshjen e tij të parë si titullar që përfundoi me fitoren 5–0 kundër Swansea City. Goli erdhi 16 sekonda pas fillimit të pjesës së dytë dhe shënoi golin pas një assisti të Luis Suárez. Më 2 Mars, ai dhuroi assistat e golave e parë dhe të dytë në fitoren 4–0 kundër Wigan Athletic. Coutinho shënoi golin e dytë me Liverpool në humbjen 3–1 jashtë fushe kundër Southampton. Më 31 Mars, ai dhuroi assistin e golit të parë të Liverpool në fitoren 2–1 kundër Aston Villa. Më 27 prill, ai u shpall lojtari i ndeshjes në fitoren 6–0 kundër Newcastle United. Coutinho udhëhoqi lojën e Liverpoolit, duke dhuruar 2 assista dhe fitoi goditjen e dënimit që u shënua nga Jordan Henderson për golin e gjashtë të Liverpoolit. Coutinho fitoi çmimin "Lojtari i Muajit" për muajin Mars me Liverpool. Më 12 maj, ai assistoi Daniel Sturridge për golin e tij të dytë dhe të tretë në fitoren 1–3 kundër Fulham në Craven Cottage, ai ndihmoi Sturridge për të shënuar hat-trickun e parë në Premier League. Coutinho shënoi golin e fundit të Liverpool për sezonin 2012–13 kundër Queens Park Rangers në ndeshjen e fundit të Jamie Carragher me klubin; Jordon Ibe filloi një vrapim gjarpërues para se të pasonte topin për brazilianin, i cili e goditi topin nga 30 metra për ta dërguar në rrjetë. Ky gol solli debutimin e Ibes me assist.

#### Sezoni 2013–14
Më 16 shtator 2013, Coutinho përsoi një dëmtim në ndeshjen kundër Swansea City pas një përplasje me Ashley Williams. Ai u rikthye në aksion më 9 nëntor duke luajtur si titullar kundër Fulhamit në Anfield. Goli i tij i parë për sezonin 2013–14 erdhi më 23 nëntor në derbin Merseyside kundër Evertonit, duke shënuar që në minutën e parë. Pas kësaj, Coutinho dhuroi asistin e parë të sezonit në fitoren 5–1 ndaj Norwich City në Anfield. Më 26 dhjetor, ai shënoi golin e vetëm të Liverpoolit në disfatën 2–1 kundër Manchester Cityt në Etihad Stadium. Më 30 mars, Coutinho shënoi golin e tretë sezonal në fitoren 4–0 kundër Tottenham Hotspur në shtëpi.

Më 13 prill 2014, Coutinho shënoi golin e fitores në suksesin 3–2 kundër Manchester Cityt në 25 vjetorin e përkujtimit të tragjedisë së Hillsborough. Ky rezultat e vendosi Liverpoolin në vendin e parë me 7 pikë para Manchester Cityt në ligë.

### Barcelona
Më 6 janar 2018, Liverpooli konfirmoi se ata kishin arritur një marrëveshje me Barcelonën për shitjen e Coutinhos. Mediat raportuan se shuma fillestare që Barcelona i pagoi Liverpoolit ishte 105 milion £, e cila mund të shkonte deri në 142 milion £ nëse bonuset do të arriheshin, kurse Coutinho firmosi deri në vitin 2023. Gjatë vizitës mjeksore, Coutinho u diagnostifikua me një dëmtim në kofshën e djathtë të cilën e kishte pësuar disa ditë para kryerjes së transferimit, e cila e mbajti jashtë fushave për tre javë.

Ai bëri debutimin e tij me Barcelonën më 25 janar në një ndeshje të Kupës së Mbretit kundër Espanyolit në çerek-finale, duke u aktivizuar si zëvëndësues në minutën e 68të në vend të kapitenit Andrés Iniesta. Goli i tij i parë erdhi më 8 shkurt në ndeshjen e dytë të gjysëm-finales kundër Valencias po në këtë kompeticion; goli i tij u asistua nga Luis Suárez, ish shoku i tij te Liverpooli.

### Bayern München
Më 14 gusht, Coutinho hyri në pjesën e dytë të ndeshjes çerek-finale të Ligës së Kampioneve kundër Barcelonës, klubi që ka kartonin e tij, dhe asistoi golin e Robert Lewandowskit në minutën e 82të para se të shënonte vetë dy gola në minutat e 85të dhe 89të, me Bayernin që arriti një fitore rekord 8–2 në Lisbonë.

## Karriera ndërkombëtare
Coutinho ishte një lojtar kyç në skuadrën braziliane që fitoi turnamentin nën-17 të Amerikës së Jugut 2009, duke shënuar tre gola. 

Ai bëri debutimin e tij me kombëtaren e parë më 7 tetor 2010 duke luajtur si titullar në pjesën e parë të ndeshjes miqësore kundër Iranit.

## Stili i lojës
Coutinho konsiderohet të jetë organizatori tipik numër 10 brazilian. Ai mund të luajë si mesfushor sulmues, sulmues i dytë ose si mesfushor qëndror në rolin e numrit 8. Në disa raste ai luan edhe në të dyja krahët e sulmit, ku ai dallohet me asistet që jep për shokët e ekipit.

Gjatë karrierës së tij, Coutinho ka fituar krahasimet me Lionel Messin dhe Ronaldinhon, kjo falë driblimeve, shpejtësisë dhe shkathtësisë. Në lidhje me këtë, ish trajneri i tij te Espanyoli Mauricio Pochettino ka thënë: "Philippe... ai ka një magji të veçantë në këmbën e tij." Ish sulmuesi brazilian Careca e ka krahasuar Coutinhon me Zicon për shkak të krijueshmërisë. Përveç kësaj, ai është lavdëruar edhe nga shokët e tij të skuadrës te Liverpooli. Ai sëbashku me belgun Kevin De Bruyne dhe portugezin Bernardo Silva konsiderohen të jenë mesfushorët sulmues më të mirë në botë.

## Statistikat e karrierës
### Klube
### Kombëtarja
## Trofe 
### Klube
;Vasco da Gama
*Campeonato Brasileiro Série B: 2009

;Internazionale
*Coppa Italia: 2010–11
*Supercoppa Italiana: 2010

;Barcelona
*La Liga: 2017–18, 2018–19
*Copa del Rey: 2017–18
*Supercopa de España: 2018

;Bayern München
*Bundesliga: 2019–20 
*DFB-Pokal: 2019–20

### Kombëtarja
;Brazil U–17
*Kampionati U–17 Amerikano Jugor (1): 2009

;Brazil U–20
*FIFA U–20 Kupa e Botës (1): 2011
### Personale
*Liverpool Çmimi Lojtari më i ri i Vitit (1): 2012–13
*Liverpool Çmimi Lojtari i Muajit (2): Mars 2013, prill 2013

## Referime 
## Lidhje të jashtme
*Uebfaqja zyrtare 
*Profili te ESPN 
*Profili te LFC History